Alzate

Jorge Andrés Alzate Ríos (Medellín, Kolonbia, 1980ko irailaren 28a), Alzate izenaz ezagunagoa, abeslari, pianista eta konpositore kolonbiarra da. Estudioko bi album kaleratu ditu: Maldita traición (2016) eta De regreso al dolor (2018).

 Biografia 

 Lehen urteak 
Alzate 1980ko irailaren 28an jaio zen Medellinen, Kolonbian. Jorge Alzate eta Gloria Riosen semea da. Bere gurasoak misiolari kristauak ziren eta beti Kolonbiako komunitate txiroenekin eta behartsuenekin lan egiten zuten. Haurtzaroan mangoak saltzen zituen eta 8 urterekin piano ikastaro batean sartu zen eta nahiz eta instrumentu hori bere indargunea ez iruditu, pianojole profesional bihurtu arte tematzea erabaki zuen. 13 urterekin konposatu zuen bere lehen abestia, orduan konturatu zen musika bide berezia zela bere sentimendu eta bizipen pertsonalak adierazteko.

 Migrazioa eta bizitza Estatu Batuetan 
Pascual Bravo Industria Institutu Teknikoan batxilergo titulua lortu ondoren, hegazkingintzarako bidea hartzea erabaki zuen; aitak, ahalegin handiz, hegazkingintzako akademia batean inskribatu zuen, nahiz eta gazteak ezin izan zuen karrera amaitu. Gero Estatu Batuetara emigratzea erabaki zuen, Kaliforniara, hegazkingintzako ikasketak amaitzeko asmoz, baina zoritxarrez herrialde hartan irabazten zuen dirua ez zitzaion ezertarako iristen, gaueko zentroetan garbitzaile eta sukaldari gisa lan egiten baitzuen, eraikuntzan lan egiteaz gain. Garai hartan kantariak argitu zuen kalezuloetan lo egiten zuela eta zaborretik jatekoa ere jaten zuela. Orduan ezagutu zuen perutar bat, bere karabanan 3 dolarren truke gaua eskaintzen ziona, ez atzera egitera gonbidatu zuen, borrokan jarraitzera bizitza horretako liskarrak gorabehera; bere lagun perutarraren laguntzaz, 1974. urteko Toyota Trienel auto bat erosi ahal izan zuen. Bere Toyotarekin eraikuntza lan luzeagoak egin zitzakeen eta dirua aurreztuz joan zen Kolonbian hasitako abiazio ikastaroak amaitzeko.

Hegazkingintzako ikastaroak amaitu ondoren, pilotu lana lortu zuen, eta gurdi-negozioetan inbertitu ahal izan zuen; hala, beti nahi izan zuen egonkortasun ekonomikoa lortu zuen.

 Kolonbiara itzulera 
Kolonbiara itzuli zen abeslari bihurtzeko asmoz, hastapenetan alferrikakoak izan ziren bere saiakerak. Bere anaia Juan Feliperekin batera, irrati eta diskoetxe batzuen ateak jotzea erabaki zuten bost urtez baino gehiagoz, beren kantu batzuk promozionatuz, emaitza positiborik izan gabe. Ondorioz, Estatu Batuetan egindako aurrezki guztiak xahutu zituen, eta Estatu Batuetan lortutako etxea eta negozioak galdu zituen. Diru nahikorik gabe, Estatu Batuetara itzultzeko erabakia hartu zuen, alferrikako ahaleginetan emandako bost urteko bizitza berreskuratzeko asmoz. Kaliforniara abiatu baino lehen, Medellinera itzuli zen, anaiarekin batera, eta azken kanta bat grabatzeko eskatu zion. Orduan erabaki zuen dirua uztea Maldita traición (bere bizitzako etapa horretako bizipenak kontatzen dituena eta estudioko lehen albumaren izena nondik datorren kontatzen duena) grabatzeko. Azken aukera zen osorik jokatzea. Single hori arrakasta biribila izan zen Kolonbian, eta kantari herrikoi onenen artean kokatzea ahalbidetu zion. 2014ko erdialdetik aurrera, bere ibilbide musikalak gora egin zuen, Ni que fueras la más buena, Así es la vida eta Copita de amor bezalako abestiak plazaratuz. Azkenik, 2015eko azaroaren 10ean, Maldita Traición izeneko bere lehen diskoa estreinatu zuen, YT Rocket diskografiarekin.

2017an, Maldita Traición singleak LATINO Kolonbia monitorearen Top20 Herrikoiaren lehen postua lortu zuen hiru astez jarraian. Bere abestirik ezagunenak hauek dira: Voy a agarrar carretera, Hot Song General monitorLATINOren #10 tokian kokatu zen berbera eta Ni que fueras la más buena, herrialde bereko Top20 Popular monitorLATINOren #15. lekuan kokatzen dena.

2018ko maiatzaren 15ean bere bigarren estudioko albuma kaleratu zuen, De Regreso Al Dolores izenekoa.

 Diskografia 

 Estudioko albumak 

 Maldita Traición (2015)
 De Regreso al Dolor (2018)

 Singlerik ezagunenak 

 Maldita Traición
 Ya me canse
 Ni que fueras la más buena
 Amor Verdadero
 Tres Días de Tusa
 Mujer de Todos, Mujer de Nadie
 Me Dedico a Beber
 El Desquite
 Voy a Agarrar Carretera
 Oigan a Esta
 "Mi Venganza"
 "Aunque no sea conmigo", 2021eko maiatza.

 Sariak eta izendapenak 

 Nuestra Tierra sariak 
UrteaLan izendatuaKategoriaEmaitza2021AlzateUrteko Artista HerrikoiaIzendatua

 Erreferentziak 

 Kanpo estekak 

 ALZATE Facebooken
 ALZATE YouTuben

Kategoria:Kolonbiako musikagileak
Kategoria:1980ko jaiotzak
Kategoria:Euskal kolonbiarrak